ขออนุญาตสอบถามค่ะ ตรวจปัสสาวะแล้วขึ้นขีดเดียวทั้งสองครั้ง แบบนี้มีสิทธิ์จะตั้งครรภ์ไหมค่ะ ประจำเดือนครั้งล่าสุด 21 ตค62 ตรวจเมื่อต้นเดือนธันวา และก็ประมาณ ต้นเดือนมกรา อย่างละครั้งค่ะ ขึ้นขีดเดียวทั้งสองครั้งค้ะ ตอนนี้ยังไม่มาค่ะ แต่รับประทานยาเร่งประจำเดือน มีสิทธิ์ไหมที่ฮอร์โมนจะไม่
สวัสดีครับ ชุดการตรวจตั้งครรภ์นั้นจะทำปฏิกิริยากับ ฮอร์โมนเอชซีจี (HCG)ที่ปนมากับปัสสาวะ ซึ่งจะถูกสร้างขึ้นในช่วงตั้งครรภ์ และชุดทดสอบจากหลายยี่ห้อมีการยืนยันถึงความแม่นยำที่สูงถึง 98-99% ของผลการตรวจจากประวัติ หากตรวจการตั้งครรภ์หลังประจำเดือนครั้งสุดท้ายเกิน 1 เดือนถึง 2 ครั้ง แล้วยังให้ผลลบ ก็น่าจะยืนยันได้ว่าไม่มีการตั้งครรภ์ครับอย่างไรก็ดี หากยังมีปัญหาประจำเดือนขาด โดยที่ไม่มีการตั้งครรภ์นั้น ก็อาจเกิดจากสาเหตุเหล่านี้ได้ครับ1. น้ำหนักลด อดอาหาร2. โรคถุงน้ำหลายในรังไข่ ทำให้การตกไข่ผิดปกติ3. โรคทางกายอื่นๆ เช่น ภาวะธัยรอยด์ต่ำ4. ต่อมใต้สมองที่ผลิตฮอร์โมนมีปัญหา5. ความเครียดในกรณีนี้ หากประจำเดือนยังไม่มาติดต่อกันหลายเดือนแบบนี้ แนะนำให้พบแพทย์ผู้เชี่ยวชาญด้านนรีเวช เพื่อทำการตรวจวินิจฉัยและรักษาต่อไปดีกว่าครับ เพราะแต่ละโรคนั้นมีวิธีรักษาที่แตกต่างกันครับ